Edmond Y. Farhat

Edmond Y. Farhat (født 20. mai 1933 i Ain Kfaa nær Byblos i Libanon, død 17. desember 2016 i Roma) var en maronittisk prelat, katolsk titulærerkebiskop, islamkjennere, og diplomat for Den hellige stol.


== Liv og virke ==


=== Prest ===
Edmond Farhat studerte teologi, filosofi og kanonisk rett i Paris og Roma. Den 28. mars 1959 ordinerte Boulos Boutros Meouchi, den maronittiske patriarken av Antiokia, ham til prest. Han tok sin doktorgrad i teologi og fra 1967 til 1989 var han assistent og undersekretær for generalsekretariatet for biskopssynoden i Roma og fra 1970 til 1989 professor i islamsk rett ved Statsuniversitetet i Sassari (Italia).


=== Titulærerkebiskop, nuntius ===
Den 26. august 1989 ble han utnevnt til apostolisk delegat til Libya og apostolisk pro-nuntius til Tunisia og Algerie, samt titulærerkebiskop av Byblus, av pave Johannes Paul II. Den 20. oktober 1989 bispeviet paven ham personlig; medkonsekratorer var kurieerkebiskop Edward Idris Cassidy og den apostoliske nuntius til Polen, erkebiskop Francesco Colasuonno.
Den 26. juli 1995 ble han utnevnt til apostolisk nuntius i Slovenia og Makedonia. I denne egenskap var han også formidler av diplomatiske forbindelser mellom Malteserordenen og den unge republikk Makedonia, som dermed offisielt anerkjente ordenen.Den 11. desember 2001 ble han utnevnt til apostolisk nuntius i Turkmenistan og Tyrkia.  I Tyrkia førte hans engasjement for tyrkisk medlemskap i Den europeiske union til advarsler om at han ikke holdt seg innenfor tyrkisk lov om relionens begrensede rolle innen sivile anliggender.Pave Benedikt XVI utnevnte ham 26. juli 2005 til å etterfølge erkebiskop Georg Zur, som hadde trukket seg tilbake av aldersgrunner, til apostolisk nuntius i Østerrike.  Edmond Farhat ble sett på som en kjenner av situasjonen i Midtøsten. I løpet av sin funksjonstid i Tyrkia tok han til orde for at Tyrkia skulle bli med i EU, men advarte med skarpe ord om at religionsfriheten bør overholdes i den laisistiske tyrkiske stat. I Tyrkia var da voldshandlinger og drapstrusler mot kristne av dagens orden, og undertrykkelse av kristne intellektuelle ikke uvanlig. For å bidra til en bedring, måtte kristne i Europa gjære seg sterkere gjeldende overfor Tyrkia, mente erkebiskop Farhat.14. januar 2009 innvilget Benedikt XVI erkebiskop Farhats aldersbetingede fratreden som apostolisk nuntius til Østerrike med virkning fra 15. mars 2009. 
Han ble i desember 2009 medlem av Kongregasjonen for salig- og helligkåringer.Han døde i Roma 17. desember 2016 etter lang tids sykdom.  Requiemmessen ble feiret ved Kathedra-alteret i Peterskirken den 19. desember med kardinal Angelo Comastri som hovedcelebrant. Han ble begravet i Ain Kfaa. Den 15. januar 2017 feiret kardinal Pietro Parolin en høytidelig sjelemesse for ham i chiesa di San Marone i Roma; koncelebrerende var blant andre erkebiskopene Piero Marini og Agostino Marchetto og biskop François Eid.


== Verker ==
Gerusalemme nei documenti Pontifici dal 1887 al 1984. Libreria Editrice Vaticana, Roma, 1987, ISBN 88-209-1664-9.
Quando i papi pregano, Vivereln, 1998.
Il Vaticano. I suoi significati e suoi monumenti. Libreria Editrice Vaticana, Roma, 2015.
Il mio cammino con il Sinodo dei vescovi. Ricordi e considerazioni. Libreria Editrice Vaticana, Roma, 2016.


== Episkopalgenealogi ==
Hans episkopalgenealogi er:

Kardinal Scipione Rebiba (1504-1577)
Kardinal Giulio Antonio Santori (1532-1602) * bispeviet 1566
Kardinal Girolamo Bernerio, O.P. (1540-1611) *1586
Erkebiskop Galeazzo Sanvitale (1566-1622) *1604
Kardinal Ludovico Ludovisi  (1595-1632) *1621
Kardinal Luigi Caetani (1595-1642) *1622
Kardinal Ulderico Carpegna (1595-1679) *1630
Kardinal Paluzzo Paluzzi Altieri degli Albertoni (16235-1698) *1666
Pave Benedikt XIII (1649-1730) *1675
Pave Benedikt XIV (1675-1758) *1724
Pave Klemens XIII (1693-1769) *1743
Kardinal Henry Benedict Mary Clement Stuart of York (1725-1807) *1758
Pave Leo XII (1760-1829) *1794
Kardinal Chiarissimo Falconieri Mellini (1794-1859) *1826
Kardinal Camillo di Pietro (1806-1884) *1839
Kardinal Mieczyslaw Halka Ledóchowski (1822-1902) *1861
Kardinal Jan Puzyna z Kosielsko (1842-1911) *1886
Erkebiskop Józef Bilczewski (1860-1923) *1901
Erkebiskop Bolesław Twardowski (1864-1944) *1919
Erkebiskop Eugeniusz Baziak (1890-1962) *1933
Pave Johannes Paul II (1920-2005) *1958
Biskop Edmond Y. Farhat (1933-2016) *1988


== Referanser ==